Halsnøy

Halsnøy er den største øya i ei samling av øyer sør i Kvinnherad kommune. Ho er den mest folkerike øya i kommunen. Innbyggjartalet per 2006 er om lag 2 400. Øya kallast ofte for «Perlo» eller «Holmen». Nøkkelstader på øya inkluderer Sæbøvik, Høylandsbygd og Halsnøy Kloster.

Ein av dei eldste båtane i Noreg, «Toftebåten» eller «Halsnøybåten». vart funnen på Halsnøy i 1896, og rekonstruert i målestokk i 2006.

Naboøyene til Halsnøy er Fjelbergøy og Borgundøy, og det går ferje mellom desse tre øyene. Sjoøya er ei lita øy som høyrer til Halsnøy. Kolsøya, Toftøya, Blåbærholmen og andre små øyer/holmar ligg tett rundt Halsnøy.

Turisme 
På Halsnøy finn ein turistattraksjonar som Halsnøy Kloster og Sæbøvik-festivalen. Det er svært populært med fiske og hytteleige om sommaren, med mange besøkande frå vest-Europa.

Halsnøy kloster 

Halsnøy Kloster er eit av Noregs fyrste kloster. Det var eit augustinarkloster, og vart truleg grunnlagd av Erling Skakke med kompani ein gong på i 1164. Her var det på den tida både sjukehus, kyrkje (tilbeding), overnatting, fiske- og jordbrukshandel, og diverse andre arbeidsplassar. Det var augustinarmunkar og nonner som tok seg av sjuke sjømenn, soldatar, bønder og andre sjuke menneske. Den dag i dag er Halsnøy Kloster ein turistattraksjon, der folk frå heile Noreg vitjar klosteret årleg. Like ved klosteret ligg Sunnhordland Folkehøgskule. Stein frå klosteret kan ein finna igjen mellom anna på Stord. I klosterhagen kan ein framleis finna spor etter urter og andre plantar som vart brukt mellom anna til medisin i klosteret.
Halsnøy kloster høyrer til Sunnhordlandsmuseet. Venelaget for Halsnøy Kloster, stifta i 1986, er ei gruppe eldsjeler som arbeider for å vedlikehalda klosteret.

Informasjon

Kommunikasjon 
Med ferje kan ein reisa til Ranavik på nordspissen av Halsnøy frå Skjærsholmane på Stord. Ein kan køyra undersjøisk tunnell frå Sunde (i Sunnhordland).

Til Syndes på sørspissen av Halsnøy kan ein reisa frå Utbjoa, Borgundøy, Fjellbergøy (og Skjærsholmane?)
Med snøggbåt kan ein reisa til Ranavik frå Leirvik på Stord eller frå Sunde.

Halsnøytunnelen 
Halsnøytunnelen, Rv544, opna 8. mars 2008. Den 4 kilometer lange undersjøiske tunnelen strekkjer seg frå Toftevåg på Halsnøy til Sunde. Tunnelen vert betalt av bompenger i 15 år (tom. 2023), samt ekstra avgifter på ferjeprisane frå 2004 til opninga. Det har vore mykje diskusjon rundt tunnelen, spesielt frå fastlandssida.

Skular 
Sunnhordland folkehøgskule,
Øyatun ungdomsskule (8.-10.)
Halsnøy skule (1.-7.).
Sommaren 2011 vart Sætre skule, Tofte skule, Hauge Oppvekstsenter lagt ned og elevane samla på Halsnøy skule.

Idrett 
Halsnøy idrettslag: volleyball, fotball, symjing.
Halsnøy o-lag.
Høylandsbygd skyttarlag.
Idrettsanlegg: grusbanar og grasbane, skytebane, basseng, tennisbane.

Økonomi 
Halsnøy Dokk
Eide Marine Services.
Adonis Data.
Fjelberg Kraftlag

Høgaste punkt/fjell/toppar 
Svartaberget, Toftåsen, Landåsen, Ravnekulten, Jamburfjell og Sydnessåta.

Vatn 
Landavatnet, Fjellandsvatnet og Gravdalsvatnet.

Kjente folk frå Halsnøy 
Bjarte Agdestein, skodespelar, har vore med og animert den oscarvinnande filmen Den danske dikteren (The Danish Poet)
Tor Bjarne Bjelland, musikar (trommer), kjent frå mellom anna Trucks og Robert Post

Bakgrunnsstoff 
 Om bygginga av Halsnøyforbindelsen på nettstaden til Veidekke 
 Les meir om dei her 
 Om Klosterdagane  *Kvinnherad kommune si informasjonsside om Halsnøy kloster 
 Sunnhordlandsmuseet.

Busetnader i Kvinnherad
Øyar i Vestland